IMISLab/GreekWikipedia huggingface dataset:
Τζον Πιουριφόυ

Ο Τζον Πιουριφόυ, ή Ιωάννης Αιμίλιος Πιουριφόυ (John Emil Peurifoy) (1907-1955) ήταν Αμερικανός διπλωμάτης που διετέλεσε βοηθός υπουργός εξωτερικών και πρέσβης των ΗΠΑ στην Ελλάδα, τη Γουατεμάλα, και την Ταϋλάνδη, κατά την περίοδο της έντασης του ψυχρού πολέμου και του μακαρθισμού.

 Γόνος παλαιάς οικογένειας μεταναστών, γεννήθηκε στις 9 Αυγούστου του 1907 στη πόλη Ουόλτερμπορο στη Νότια Καρολίνα. Αποφοιτώντας από το γυμνάσιο το 1928 εισήλθε στη στρατιωτική Ακαδημία Γουέστ Πόιντ για στρατιωτική καριέρα πλην όμως μετά μία διετία εγκατέλειψε λόγω ασθενείας (πνευμονίας). Αρχικά εργάστηκε ιδιωτικά στο Κάνσας και στη συνέχεια στη Νέα Υόρκη όπου και κατέληξε υπάλληλος στη Γουόλ Στρητ. Το 1935 μετέβη για καλλίτερη καριέρα στην Ουάσιγκτον όπου αλλάζοντας πολλά επαγγέλματα μεταξύ των οποίων και στο υπουργείο Οικονομικών, τελικά, το 1938, προσλήφθηκε στο υπουργείο Εξωτερικών (Στέιτ Ντηπάρτμεντ). Μέσα σ΄ ένα διάστημα μόλις οκτώ ετών το 1945 είχε ανέλθει όλες τις βαθμίδες της δημοσιοϋπαλληλικής κλίμακας, ολοκληρώνοντας ταυτόχρονα και τη φοίτησή του στο Πανεπιστήμιο Γ. Ουάσιγκτον. Στη διάρκεια του Β' Π.Π. διετέλεσε μέλος της Επιτροπής του Συμβουλίου Πολεμικής Παραγωγής που υπαγόταν στο Συμβούλιο Οικονομικού Πολέμου και το 1932 μετατέθηκε στην αμερικανική πρεσβεία του Ρίο ντε Τζανέιρο στη Βραζιλία. Στη συνέχεια στις διαπραγματεύσεις που έγιναν για την οργάνωση της μεγάλης Διάσκεψης των Ηνωμένων Εθνών στο Σαν Φρανσίσκο το 1945, καθώς επίσης και βοηθός του Γενικού Γραμματέα στη πρώτη περίοδο της 1ης συνόδου της γενικής συνέλευσης του ΟΗΕ στο Λονδίνο το 1946. Στη συνέχεια τον επόμενο χρόνο, τον Ιανουάριο του 1947, ο πρόεδρος των ΗΠΑ Τρούμαν διόρισε τον Πιουριφόυ βοηθό υπουργό Εξωτερικών για τις διοικητικές υποθέσεις επί υπουργίας του Τζορτζ Μάρσαλ. Την δε περίοδο 1947 – 1948 του ανετέθη η οργάνωση του Υπουργείου Εξωτερικών. Υπενθυμίζεται ότι την ίδια περίοδο στις ΗΠΑ άρχισε ν΄ αναπτύσσεται ο Μακαρθισμός με την έντονη κομμουνιστοφοβία. Τον Αύγουστο του 1950 διορίστηκε πρέσβης στην Ελλάδα όπου και παρέμεινε μέχρι το 1953, όταν ο πρόεδρος Ντουάιτ Αϊζενχάουερ τον μετέθεσε στη Γουατεμάλα. Στην Ελλάδα τον αντικατέστησε ο πρέσβης Κάβεντις Κάνον. Στη Γουατεμάλα παρέμεινε μέχρι το 1955. Στη συνέχεια διορίστηκε πρέσβης στην Ταϋλάνδη. Εκεί στις 12 Αυγούστου του ίδιου έτους 1955 έχασε τη ζωή του σε αυτοκινητικό δυστύχημα μετά από αδυναμία του οδηγού του να αποφύγει σύγκρουση ενώ κινούνταν με μεγάλη ταχύτητα. Στη σύγκρουση εκείνη έχασε τη ζωή του και ο γιος του Ντάνιελ που επέβαινε στο αυτοκίνητο. Η χήρα σύζυγός του, την οποία είχε νυμφευτεί το 1936, λίγο αργότερα ξαναπαντρεύτηκε. "Νεώτερον Εγκυκλοπαιδικόν Λεξικόν Ηλίου" τομ.15ος, σελ.917. Πολυμέσα σχετικά με το θέμα John Peurifoy στο Wikimedia Commons
Διεθνές Αεροδρόμιο της Πρίστινα

Το Διεθνές Αεροδρόμιο της Πριστίνα "Αντέμ Γιασάρι" (αλβανικά: Aeroporti Ndërkombëtar i Prishtinës "Adem Jashari") είναι ένα διεθνές αεροδρόμιο που βρίσκεται 15 χιλιόμετρα νοτιοδυτικά της Πρίστινα του Κοσσυφοπεδίου. Ο αερολιμένας τελεί υπό την διοίκηση του Κοσσυφοπεδίου. Το αεροδρόμιο έχει πτήσεις προς πολλούς ευρωπαϊκούς προορισμούς. Ο αερολιμένας εξυπηρετεί περισσότερους από 1,7 εκατομμύρια επιβάτες ετησίως και είναι το μοναδικός χώρος εισόδου για αεροπορικούς ταξιδιώτες στο Κοσσυφοπέδιο. Ονομάζεται προς τιμήν του Αντέμ Γιασάρι, ιδρυτή του Απελευθερωτικού Στρατού του Κοσσυφοπεδίου, ο οποίος αγωνίστηκε για την απόσχιση του Κοσσυφοπεδίου από την Ομοσπονδιακή Δημοκρατία της Γιουγκοσλαβίας κατά τη διάρκεια της δεκαετίας του 1990. Το διεθνές αεροδρόμιο της Πριστίνα λειτουργεί ως δευτερεύων κόμβος για τη Adria Airways από τη Σλοβενία.

 Από τις 12 έως τις 26 Ιουνίου 1999 υπήρξε για σύντομο χρονικό διάστημα ένταση μεταξύ του ΝΑΤΟ και της ρωσικής δύναμης του Κοσσυφοπεδίου, στην οποία τα ρωσικά στρατεύματα κατέλαβαν τον αερολιμένα. Ένας αριθμός 200 ρωσικών στρατευμάτων που έφθασαν στη Βοσνία και Ερζεγοβίνη έφτασαν στη συνέχεια στο Κοσσυφοπέδιο και κατέλαβαν το αεροδρόμιο στην πρωτεύουσα του Κοσσυφοπεδίου στην Πρίστινα. Η πίστα και ο τερματικός σταθμός επιβατών ανακαινίστηκαν και επεκτάθηκαν το 2002 και πάλι το 2009. Τον Ιούνιο του 2006, το διεθνές αεροδρόμιο της Πρίστινα κέρδισε το βραβείο Καλύτερου Αεροδρομίου 2006 από το Διεθνές Συμβούλιο Αεροδρομίων. Τα αεροδρόμια που βραβεύθηκαν επιλέχτηκαν για την αριστεία και την επίτευξη ενός φάσματος κλάδων, όπως η ανάπτυξη αεροδρομίων, οι επιχειρήσεις, οι εγκαταστάσεις, η ασφάλεια, καθώς και η εξυπηρέτηση των πελατών.Στις 12 Νοεμβρίου 2008, το διεθνές αεροδρόμιο της Πρίστινα είχε τον πρώτο ετήσιο εκατομμυριοστό επιβάτη (εξαιρουμένων των στρατιωτικών). Μια ειδική τελετή πραγματοποιήθηκε στο αεροδρόμιο όπου ο εκατομμυριοστός επιβάτης έλαβε ένα εισιτήριο δωρεάν επιστροφής σε προορισμό της επιλογής του που εξυπηρετείται από το αεροδρόμιο. Οι ακόλουθες αεροπορικές εταιρείες εκτελούν τακτικές προγραμματισμένες πτήσεις και πτήσεις τσάρτερ προς και από την Πρίστινα: Μεταφορές στο Κοσσυφοπέδιο Διεθνές Αεροδρόμιο των Τιράνων Αεροδρόμιο της Γκιάκοβα στη Γκιάκοβα Αερολιμένας Μπατλαβά-Ντόνια Πεντούχα στο Ντουμός Επίσημη ιστοσελίδα Αρχή Πολιτικής Αεροπορίας του Κοσσυφοπεδίου
Πολ Ντεσάν

Ο Πολ Βίκτορ Ογκίστ Ντεσάν (Paul Victor Auguste Dechamps, 17 Οκτωβρίου 1921 – 6 Δεκεμβρίου 1990) ήταν Βέλγος διεθνής ποδοσφαιριστής που αγωνιζόταν ως επιθετικός. Στη μακρόχρονη καριέρα του αναδείχθηκε στον πιο παραγωγικό σκόρερ της ιστορίας του ποδοσφαίρου της χώρας του με τουλάχιστον 552 γκολ σε επίσημους αγώνες.

 Ο Ντεσάν εντάχθηκε στην 'Ειγουεϊγ ΦΚ το 1937 και έκανε το ντεμπούτο του στην πρώτη ομάδα την επόμενη σεζόν στα 17 του χρόνια. Ο Δεύτερος Παγκόσμιος Πόλεμος ήταν αναμενόμενο να καθυστερήσει την εξέλιξή του, έως ότου η ΡΦΚ Λιέζ τον ανακαλύψει το 1943. Ήταν πρώτος σκόρερ στη δεύτερη κατηγορία του Βελγίου το 1943–44 με 50 γκολ και η ομάδα αναδείχθηκε πρωταθλήτρια. Ο Ντεσάν έκανε το ντεμπούτο του στην πρώτη κατηγορία για την ομάδα της Λιέγης τον Ιούλιο του 1945, παίζοντας μαζί της για περισσότερα από 10 χρόνια μέχρι την αποχώρησή του το 1956. Σημείωσε 241 γκολ σε 299 αγώνες πρωταθλήματος.Βοήθησε την ομάδα της Λιέγης γίνει πρωταθλήτρια Βελγίου το 1952 και το 1953. Ήταν ο πρώτος σκόρερ της ομάδας εννέα φορές, επίδοση ρεκόρ. Το 1956 μετακόμισε στη Φλερόν ΦΚ, όπου συνέχισε να είναι παραγωγικός σκόρερ καθώς σημείωσε 85 γκολ σε 134 αγώνες πρωταθλήματος. Το καλοκαίρι του 1961, σχεδόν στα 40 του, ο Ντεσάν αποφάσισε να πάει στην ομάδα της τέταρτης κατηγορίας ΚΑΣ Όιπεν και αγωνίστηκε εκεί για δύο ακόμη σεζόν. Παρά την προχωρημένη του ηλικία, δεν έχασε το ένστικτό του για γκολ και κατάφερε να σκοράρει 49 τέρματα σε 77 αγώνες. Μετά τη σεζόν 1962–63 σταμάτησε, αλλά τον Οκτώβριο του 1963 μετά από αίτημα του προέδρου, επανήλθε του μόνο και μόνο για να παίξει μέχρι το τέλος της σεζόν. Με τα 241 γκολ στην πρώτη κατηγορία του Βελγίου, ο Ντεσάν κατατάσσεται στην έβδομη θέση των σκόρερ όλων των εποχών. Ήταν επίσης δύο φορές πρώτος σκόρερ, το 1957 στο περιφερειακό πρωτάθλημα και στη δεύτερη κατηγορία το 1944. ΡΦΚ Λιέζ Πρωτάθλημα Βελγίου (2) : 1952, 1953 Πρωτάθλημα δεύτερης κατηγορίας Βελγίου : 1944 Πρώτος σκόρερ πρωταθλήματος δεύτερης κατηγορίας : 1944Φλερόν ΦΚ Πρώτος σκόρερ περιφερειακού πρωταθλήματος : 1957 Κατάλογος ποδοσφαιριστών ανδρών με 500 ή περισσότερα γκολ
Εθνική Αγγλίας (καλαθοσφαίριση γυναικών)

Τελ. Ενημέρωση: Απρίλιος 2019 Η εθνική ομάδα καλαθοσφαίρισης γυναικών της Αγγλίας αντιπροσωπεύει την Αγγλία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Αγγλικής Ομοσπονδίας Καλαθοσφαίρισης (Basketball England).

 Η Ομοσπονδία Καλαθοσφαίρισης της Αγγλίας έγινε πλήρες μέλος της FIBA το 1937, ωστόσο γυναικεία εθνική ομάδα δεν παρουσιάστηκε πριν τη δεκαετία του 1980.Η πρώτη και τελευταία συμμετοχή της ομάδας μέχρι σήμερα σε Ευρωπαϊκό Πρωτάθλημα ήταν το 1980 στη Γιουγκοσλαβία, στο οποίο κατέλαβε την τελευταία θέση. Έκτοτε συμμετείχε σε τρεις περιστάσεις σε προκριματικές φάσεις του θεσμού (1997, 1999, 2003) χωρίς να καταφέρει ποτέ ξανά να προκριθεί στην τελική φάση.Το 2005, οπότε και το Λονδίνο ανέλαβε την ευθύνη της διοργάνωσης των Θερινών Ολυμπιακών Αγώνων του 2012, οι ομοσπονδίες καλαθοσφαίρισης της Αγγλίας, Σκωτίας και Ουαλίας αποφάσισαν τη συγκρότηση μίας κοινής και ανταγωνιστικότερης Εθνικής Ομάδας Μεγάλης Βρετανίας σε επίπεδο Γυναικών και Νέων Γυναικών (U20). Κατά συνέπεια, τυπικά πλέον δεν υφίσταται Εθνική Αγγλίας για τις ηλικιακές αυτές ομάδες. Οι εθνικές ομάδες, ωστόσο, νεότερων κοριτσιών (U18 και U16) εξακολουθούν να υπάρχουν ξεχωριστά για κάθε εθνική ομοσπονδία. Πορεία σε Ευρωπαϊκά Πρωταθλήματα FIBA (EuroBasket) Ακολουθούν οι τελικές θέσεις κατάταξης της Εθνικής Ομάδας της Αγγλίας σε Ευρωπαϊκά Πρωταθλήματα FIBA (EuroBasket): Πορεία σε Αγώνες της Κοινοπολιτείας Ακολουθούν οι τελικές θέσεις κατάταξης της Εθνικής Ομάδας της Αγγλίας σε Αγώνες της Κοινοπολιτείας: Εθνική Αγγλίας (καλαθοσφαίριση ανδρών) England, ιστορικό ανά έτος στον επίσημο ιστότοπο των αρχείων της FIBA. (Αγγλικά) Basketball England, επίσημος ιστότοπος. (Αγγλικά)
Βουλευτικές εκλογές στο Σάο Τομέ και Πρίνσιπε (2014)

Βουλευτικές εκλογές διεξήχθησαν στο Σάο Τομέ και Πρίνσιπε στις 12 Οκτωβρίου 2014, μαζί με τις περιφερειακές και τις τοπικές εκλογές. Το αποτέλεσμα ήταν η πλειοψηφία εδρών για την Ανεξάρτητη Δημοκρατική Δράση με επικεφαλής τον δύο φορές διατελέσαντα πρωθυπουργό Πατρίς Τροβοάντα, ο οποίος κέρδισε 33 επί συνόλου 55 εδρών στην Εθνοσυνέλευση.

 Έπειτα από τις εκλογές του 2010 στις οποίες πλειοψήφησε η Ανεξάρτητη Δημοκρατική Δράση, η κυβέρνηση απώλεσε την εμπιστοσύνη κατά το μέσο της θητείας της. Τα 55 μέλη της Εθνοσυνέλευσης εξελέγησαν με απλή αναλογική σε 7 πολυεδρικές εκλογικές περιφέρειες με τη χρήση του συστήματος της κλειστής λίστας. Την ευθύνη για την επίβλεψη της εκλογικής διαδικασίας είχαν παρατηρητές από την Αφρικανική Ένωση (AUEOM). Η αποτελούμενη από 24 μέλη αποστολή είχε επικεφαλής τον Αγκολανό Φράντσα Βαν Ντούνεμ, ο οποίος έπειτα από συνάντηση με τον πρόεδρο Μανουέλ Πίντο ντα Κόστα, η αποστολή είχε σκοπό να εξασφαλίσει ότι οι εκλογές θα διεξάγονταν σε κλίμα ειρήνης και τάξης. Επίσης, αποστολή παρατηρητών έστειλε και η Κοινότητα των Πορτογαλόφωνων Χωρών (CPLP). Η αναφορά της CPLP τονίζει ότι οι εκλογές ήταν "διαφανείς, ελεύθερες και δίκαιες και διεξήχθησαν με σωστό τρόπο. Ανέφερε μερικά περιστατικά, όμως ήταν απίθανο να επηρεάσουν τα τελικά αποτελέσματα.
Ειρήνη Μαουντμπάττεν του Κάρισμπρουκ

Η Ειρήνη Μαουντμπάττεν του Κάρισμπρουκ (Irene Mountbatten of Carisbrooke, 4 Ιουλίου 1890 - 16 Ιουλίου 1956) ήταν Βρετανίδα ευγενής και η σύζυγος του Αλέξανδρου Μαουντμπάττεν, 1ου Μαρκήσιου του Κάρισμπρουκ.

 Η Αϊρήν Φράνσες Άντζα γεννήθηκε στις 4 Ιουλίου 1890 στο Λονδίνο, και ήταν κόρη του Ουίλλιαμ Ντέννισον, 2ου Κόμη του Λόντσμπρω, και της Λαίδης Γκρέις Άντελαϊντ Φέιν. Στις 19 Ιουλίου 1917 παντρεύτηκε τον Αλέξανδρο Μαουντμπάττεν, 1ο Μαρκήσιο του Κάρισμπρουκ, στο Βασιλικό Παρεκκλήσι του Παλατιού του Αγίου Ιακώβου. Μαζί απέκτησαν ένα παιδί: την Λαίδη Άιρις Βικτόρια Μπίατρις Γκρέις (1920-1982), παντρεύτηκε (1) τον Χάμιλτον Τζόσεφ Ο'Μάλεϋ. Δεν απέκτησαν παιδιά; (2) τον Μάικ Μπράιαν. Απέκτησαν 1 παιδί και (3) τον Ουίλλιαμ Αλεξάντερ Κεμπ. Δεν απέκτησαν παιδιά.Διαδέχθηκε την Βεατρίκη του Ηνωμένου Βασιλείου ως πρόεδρος του Frank James Memorial Hospital στο East Cowes το 1946, συνεχίζοντας το ρόλο μέχρι να αναλάβει η Εθνική Υπηρεσία Υγείας το 1948. Της απονεμήθηκε ο τίτλος της Κυρίας Μεγαλόσταυρου του Τάγματος της Βρετανικής Αυτοκρατορίας και της Κυρίας της Δικαιοσύνης του Τάγματος του Αγίου Ιωάννη της Ιερουσαλήμ. Στην Ισπανία, τιμήθηκε ως Κυρία του Τάγματος της Βασίλισσας Μαρίας Λουίζας.Πέθανε στις 16 Ιουλίου 1956 στο Λονδίνο σε ηλικία 66 ετών. Είναι θαμμένη στη Εκκλησία της Αγίας Μίλντριθ της Νήσου Ουάιτ. C. Arnold McNaughton, The Book of Kings: A Royal Genealogy, in 3 volumes (London, U.K.: Garnstone Press, 1973), volume 1, p. 155 G.E. Cokayne; with Vicary Gibbs, H.A. Doubleday, Geoffrey H. White, Duncan Warrand and Lord Howard de Walden, editors, The Complete Peerage of England, Scotland, Ireland, Great Britain and the United Kingdom, Extant, Extinct or Dormant, new ed., 13 volumes in 14 (1910-1959; reprint in 6 volumes, Gloucester, UK: Alan Sutton Publishing, 2000), volume XIII, p. 262 L. G. Pine, The New Extinct Peerage 1884-1971: Containing Extinct, Abeyant, Dormant and Suspended Peerages With Genealogies and Arms (London, U.K.: Heraldry Today, 1972), p. 52
Δήμος Ομηρούπολης

Ο δήμος Ομηρούπολης είναι ένας δήμος του νομού Χίου. Βρίσκεται στο βόρειο κεντρικό τμήμα του νησιού και βρέχεται από τη θάλασσα τόσο από τη δυτική όσο και από την ανατολική πλευρά του. Είναι ορεινή περιοχή με εκτεταμένα όμως δασικά οικοσυστήματα. Καταλαμβάνει έκταση 155.015 στρεμμάτων και έχει (πραγματικό) πληθυσμό 7.335 κατοίκους. Έδρα του είναι η κωμόπολη Βροντάδος.

 Στο δήμο περιλαμβάνονται τα εξής 7 δημοτικά διαμερίσματα: Δ.δ. Βροντάδου ο Βροντάδος η Αγία Παρασκευή ο Άγιος Δημήτριος ο Αίπος η Μονή Αγίου Στεφάνου η Μονή Μυρσινιδίου Δ.δ. Ανάβατου -- ο Ανάβατος Δ.δ. Αυγώνυμων -- τα Αυγώνυμα Δ.δ. Καρυών οι Καρυές η Μονή Αγίου Μάρκου η Μονή Αγίων Πατέρων η Νέα Μονή Δ.δ. Λαγκάδας η Λαγκάδα ο Άγιος Στέφανος (νησίδα) ο Αγρελωπός Δ.δ. Σιδηρούντος -- η Σιδηρούντα Δ.δ. Συκιάδας η Συκιάδα ο Παντουκιός Επίσημη ιστοσελίδα Δήμου Ομηρούπολης Η εφημερίδα Ομηρούπολη: Η ιστοσελίδα της εφημερίδας "Ομηρούπολη"] Στοιχεία για τον δήμο Ομηρούπολης από το Υπουργείο Εσωτερικών, Δημόσιας Διοίκησης και Αποκέντρωσης Αρχειοθετήθηκε 2007-11-03 στο Wayback Machine. Περιφέρεια Βορείου Αιγαίου
Συνθήκη της Αμιένης

Η Συνθήκη της Αμιένης αποτελεί μία πολύ σημαντική και ιστορική συνθήκη ειρήνης στον Ευρωπαϊκό χώρο γενικότερα. Η συνθήκη αυτή συνομολογήθηκε και υπογράφηκε μεταξύ των τότε Μεγάλων Δυνάμεων στο μέγαρο του Δημαρχείου της Γαλλικής πόλης Αμιένη στις 23 Μαΐου του 1802. Η Συνθήκη αυτή αφορούσε επίσης και τμήμα του ελλαδικού χώρου. Με τη συνθήκη της Αμιένης έλαβε τέλος ο πόλεμος του Β΄ Συνασπισμού. Συγκεκριμένα δια της Συνθήκης αυτής που συνομολόγησαν η Γαλλία, η Αγγλία, η Ολλανδία και η Ισπανία καθορίσθηκαν τα ακόλουθα: Η Αγγλία υποχρεώθηκε να επιστρέψει στην Ισπανία και την Ολλανδία όλες τις κατακτηθείσες αποικίες της, εκτός των νήσων Κεϋλάνης και Τρινιντάντ. Η Γαλλία αναλάμβανε επίσης όλες τις αποικίες της, ενώ τα τότε σύνορα μεταξύ Γαλλικής Γουιάνας και Βραζιλίας μετατέθηκαν κατά μήκος του ποταμού Αραγκουάρι. Ταυτόχρονα υποχρεώθηκε να εκκενώσει τη Ρώμη, τη Νάπολη καθώς και τη νήσο Έλβα. Με την αυτή συνθήκη αναγνωρίζονταν πλέον το Ιονικό κράτος, η Επτάνησος Πολιτεία, υπό την προστασία της Οθωμανικής Αυτοκρατορίας. Η νήσος Μάλτα επιστρέφονταν στο Τάγμα των Ιωαννιτών. Τέλος η Αίγυπτος επανέρχονταν στην κυριαρχία του Σουλτάνου της Οθωμανικής Αυτοκρατορίας.

 1. Η Επτάνησος Πολιτεία με τη συνθήκη αυτή αναγνωρίσθηκε από τη Γαλλία, τους Βασιλείς της Αγγλίας και Ισπανίας καθώς και από τη Βαταβική Δημοκρατία σύμφωνα με τη Σύμβαση Κωνσταντινούπολης (1800). 2. Για τους ιστορικούς ερευνητές θεωρείται πως με τη πράξη αυτή κατοχυρώνεται το καθεστώς της «προστασίας» των Συμμάχων Δυνάμεων. 3. Με τη απόδοση της Αιγύπτου στον Σουλτάνο ανατράπηκαν τα σχέδια του Ναπολέοντα στην Ανατολή. 4. Παρά τις προσπάθειες της Γαλλίας δεν αναφέρεται τίποτα στη συνθήκη αυτή περί του υφιστάμενου στην Ευρώπη καθεστώτος της, που επιθυμούσε να δει επίσημα αναγνωρισμένο. Παρά ταύτα η συνθήκη έγινε δεκτή με ενθουσιασμό. Για πρώτη φορά από δεκαετίας η Ευρώπη διατελεί «εν ειρήνη», όχι όμως για πολύ. 5. Με μια γενικότερη ματιά στη Μεσόγειο καθίσταται οφθαλμοφανές ότι η Συνθήκη αυτή δεν θεμελίωσε μόνο το ενδιαφέρον της Αγγλίας στη Μεσόγειο αλλά την επικυριαρχία της σ΄ αυτήν με δεδομένα ότι η μεν Αίγυπτος επιστρέφει στο Σουλτάνο, η Επτάνησος κατέστη αυτόνομη Πολιτεία και η Μάλτα κύριο αγγλικό ορμητήριο. Γεγονός πάντως ήταν ότι ο Ναπολέων μετά απ΄ αυτή τη Συνθήκη δεν εγκατέλειψε τα σχέδιά του για τη Μεσόγειο, όπου στη συνέχεια περίμενε να ενισχυθεί στην ηπειρωτική Ευρώπη για ν' αναζητήσει συμμάχους προκειμένου να τα πραγματοποιήσει, που όμως δεν θα το κατορθώσει αφού δεν θα μπορέσει τελικά να κάμψει τον αντίπαλό του, την Αγγλία, που από τη συνθήκη αυτή και μετά εδραιώνεται βαθμηδόν αλλά και ασφαλώς η θαλάσσια και αποικιακή της πολιτική. Ένα άλλο επίσης σημαντικό γεγονός είναι ότι οι όροι της Συνθήκης της Αμιένης θεωρήθηκαν στη συνέχεια από τους Άγγλους ότι πρόσβαλαν το γόητρο της πατρίδας τους, οπότε και ακολούθησε ακριβώς ένα χρόνο μετά τη συνομολόγησή της, στις 18 Μαΐου 1803, η εκ νέου έκρηξη πολέμου, όπου μία από τις κυριότερες αφορμές του ήταν η αθέτηση εκ μέρους της Αγγλίας της απόδοσης της Μάλτας. Εκδοτική Ιστορία Ελληνικού Έθνους, τ.ΙΑ', σ.397 Σπ. Μαρκεζίνης Πολιτική Ιστορία Νεώτερης Ελλάδος 1828-1964, τ.1ος, σ.322 Χαραλ. Νικολάου Διεθνείς Συνθήκες σ.49
Άνω διδύμιο

Το Άνω διδύμιο (Superior Colliculus) είναι ένα ζεύγος δομών του εγκεφάλου που ανήκουν στο τετράδυμο πέταλο. Οι νευρώνες του απαντούν σε οπτικά, ακουστικά και σωματαισθητικά ερεθίσματα.

 Τα δύο άνω διδύμια βρίσκονται κάτω από τον θάλαμο και γύρω από την επίφυση στο μεσεγκέφαλο του εγκεφάλου των σπονδυλωτών. Είναι η κεφαλική (πρόσθια) όψη του μέσου εγκεφάλου, πίσω από την περιυδραγωγό φαιά ουσία και αμέσως πάνω από το Κάτω Διδύμια. Τα άνω τα κάτω διδύμια συναποτελούν αυτό που ονομάζεται τετράδυμο πέταλο. Το άνω διδύμιο (ΑΔ) στον άνθρωπο παίζει ρόλο στην παραγωγή σακαδικών κινήσεων των ματιών και στον συντονισμό των κινήσεων οφθαλμών-κεφαλιού. Το ΑΔ λαμβάνει προσαγωγές συνδέσεις από τον φλοιό, το κάτω διδύμιο, τον αμφιβληστροειδή, τα βασικά γάγγλια και το νωτιαίο μυελό. Απαγωγές συνδέσεις από το ΑΔ προβάλλουν στον Παράμεσο Δικτυωτό σχηματισμό της Γέφυρας (PPRF) στο νωτιαίο μυελό και αλλού. Στον άνθρωπο, όπως και στα περισσότερα μεγάλα σπονδυλωτά, η αισθητηριακή πληροφορία προς το μεσεγκέφαλο διάγεται μέσα από τον Θάλαμο στον φλοιό για ερμηνεία, σύμφωνα με τις τρέχουσες θεωρίες. Ωστόσο, το ΑΔ μπορεί να προκαλέσει οφθαλμικές κινήσεις χωρίς την συμμετοχή του Φλοιού. Το ΑΔ λαμβάνει οπτικά και ακουστικά ερεθίσματα στα επιπολής στρώματά του ενώ τα βαθύτερα στρώματά του συνδέονται με πολλές αισθητηριοκινητικές περιοχές του εγκεφάλου. Το διδύμιο (άνω+κάτω) θεωρείται ότι συμμετέχει στον προσανατολισμό του ματιού και της κεφαλής προς ένα στόχο που έγινε αντιληπτός οπτικά και ακουστικά. Είναι γενικά αποδεκτό ότι το ΑΔ των πρωτευόντων είναι μοναδικό στο είδος του στα θηλαστικά ως προς το ότι δεν περιλαμβάνει ένα πλήρη χάρτη του αντίπλευρου οπτικού ημιπεδίου. Αντίθετα, όπως και ο Πρωτοταγής οπτικός Φλοιός και ο έξω γονατώδης πυρήνας, κάθε ΑΔ αντιπροσωπεύει το αντίπλευρο ημιπεδίο ως τη μέση γραμμή, ενώ εξαιρείται από την αντιπροσώπευση το ομόπλευρο ημιπεδίο. Το λειτουργικό αυτό χαρακτηριστικό μπορεί να εξηγηθεί από την απουσία ανατομικών συνδέσεων ανάμεσα στα αμφιβληστροειδικά γαγγλιακά κύτταρα στο κροταφικό μισό του αμφιβληστροειδή και στο αντίπλευρο ΑΔ. Σε άλλα θηλαστικά, τα γαγγλιακά κύτταρα όλου του αμφιβληστροειδή προβάλλουν στο αντίπλευρο ΑΔ. Στις νυχτερίδες, το ΑΔ επηρεάζει τις παραμέτρους των φωνής (κραυγής) τους και τις κινήσεις του αυτιού. Και τα δύο αυτά είναι μέρος του συστήματος ανίχνευσης της νυχτερίδας. Η αντίστοιχη περιοχή στα μη θηλαστικά σπονδυλωτά ονομάζεται Οπτικό Τετράδυμο πέταλο. Στα αμφίβια, τα ερπετά και ψάρια, το Οπτικό Τ/Δ είναι η μεγαλύτερη οπτική περιοχή, παρόλο που η λειτουργία του δεν είναι πλήρως γνωστή. Φαίνεται ότι είναι χρήσιμη για την διάκριση κυνηγού/λείας που οδηγεί στην συμπεριφορά απόδρασης ή κυνηγού αντίστοιχα. Σε φίδια με υπέρυθρη όραση, όπως ο Πύθωνας, παρόλο που η αρχική νευρική είσοδος είναι μέσω του Τρίδυμου νεύρου, και όχι του οπτικού νεύρου, το υπόλοιπο κύκλωμα επεξεργασίας αυτής της αίσθησης είναι παρόμοιο με την κανονική όραση και επομένως συμπεριλαμβάνει και το άνω διδύμιο.
Οινόανδα

Τα Οινόανδα ήταν μια αρχαία ελληνική πόλη στη Λυκία της Μικράς Ασίας, στην άνω κοιλάδα του ποταμού Ξάνθου. Η πόλη είναι γνωστή για τη μεγάλη πέτρινη επιγραφή του επικούρειου φιλοσόφου Διογένη του Οινοανδέως. Τα ερείπια της πόλης βρίσκονται δυτικά του σύγχρονου χωριού Ιντζεαλιλάς (Incealiler) στη Φετίγιε της επαρχίας Μούγλων της Τουρκίας.

 Η πρώιμη ιστορία του οικισμού είναι ασαφής, παρά μια διερευνητική έρευνα που πραγματοποιήθηκε από το Βρετανικό Ινστιτούτο στην Άγκυρα (BIAA) το 1974-76. Φαίνεται ότι τα Οινόανδα έγιναν αποικία της Τερμησσούς το 200-190 π.Χ. και ονομάζονταν επίσης Μικρά Τερμησσός ή Τερμησσός η προς τα Οινόανδα. Ήταν η νοτιότερη πόλη από την Κιβυριακή Τετράπολη της Ελληνιστικής Περιόδου, η οποία διαλύθηκε από τον Λούκιο Λικίνιο Μουρένα (Lucius Licinius Murena) το 117-138 μ.Χ., οπότε τα Οινόανδα έγιναν μέρος του Κοινού της Λυκίας, όπως αποδεικνύεται από πολλές επιγραφές. Η πόλη αναφέρεται στον κατάλογο πόλεων που συνέταξε τον 6ο μ.Χ. αιώνα ο Ιεροκλής ο γραμματικός.Ο φιλόσοφος Διογένης χάραξε μια σύνοψη της φιλοσοφίας του Επίκουρου σε έναν τοίχο ενός προστώου, το οποίο αρχικά είχε μήκος περίπου 80 μέτρα. Η επιγραφή παρουσιάζει τη διδασκαλία του Επίκουρου στη φυσική, την επιστημολογία και την ηθική. Αρχικά περιελάμβανε περίπου 25.000 λέξεις και καταλάμβανε 260 τετραγωνικά μέτρα επιφάνειας του τοίχου. Η επιγραφή υπολογίστηκε ότι είναι της Αδριανικής περιόδου, 117-138 μ.Χ. Η στοά διαλύθηκε κατά το δεύτερο μισό του 3ου αιώνα μ.Χ. για να δημιουργηθεί χώρος για ένα αμυντικό τείχος, εκεί όπου προηγουμένως η περιοχή ήταν ατείχιστη.Η περιοχή αναφέρεται για πρώτη φορά από τους Χόσκινς (Hoskyns) και Φορμπς (Forbes) το 1841, και δημοσιεύεται στην Εφημερίδα της Βασιλικής Γεωγραφικής εταιρείας, xii (1843). Η εκτενής φιλοσοφική επιγραφή του Διογένη ταυτοποιήθηκε αργότερα από διάσπαρτα θραύσματα, προφανώς από τη στοά. Δεν μπορεί να υποτεθεί ότι την έφιαξε ο ίδιος ο Διογένης. Ενδείξεις για μια αρχαία Ρωμαϊκή Γέφυρα στα Οινόανδα εμφανίστηκαν στη δεκαετία του 1990. Μέχρι το 2012 πάνω από 300 κομμάτια της στοάς του Διογένη είχαν εντοπιστεί, με ποικίλα μεγέθη, από μερικά γράμματα μέχρι αρκετές. Νέο αρχαιολογικό έργο διεξάγεται στον χώρο από το Γερμανικό Αρχαιολογικό Ινστιτούτο.Τα Οινόανδα είναι τιτουλαρή έδρα της Ρωμαιοκαθολικής Εκκλησίας. «Oenoanda». livius.org. Ανακτήθηκε στις 28 Δεκεμβρίου 2021. Η επιγραφή του Διογένη του Οινοανδέως (web.archive.org – εικόνες, βίντεο, μετάφραση της επιγραφής στην αγγλική γλώσσα). «Piecing Together Diogenes of Oinoanda» (Diskin Clay's Encounter with Oinoanda). oinoanda.blogspot.com. Περιλαμβάνει ανέκδοτη επιστολή του κλασσικού φιλόλογου Diskin Clay[1] με τοπογραφικές και άλλες περιγραφές από την επίσκεψή του στα Οινόανδα τη δεκαετία 1970. Επίσης επισκόπηση (review) του βιβλίου Jürgen Hammerstaedt, Martin Ferguson Smith, «The Epicurean Inscription of Diogenes of Oinoanda: Ten Years of New Discoveries and Research.» Bonn: Verlag Dr. Rudolf Habelt, 2014.
Universal Channel

Το Universal Channel είναι ένα τηλεοπτικό κανάλι που ειδικεύεται σε ταινίες και τηλεοπτικές σειρές θρίλερ, δράμα, επιστημονική φαντασία και αστυνομικά, είναι ιδιοκτησία της NBC Universal και διατίθεται σε δορυφορικές και καλωδιακές πλατφόρμες όπως DirecTV, ΝΕΤ, VTR, στη Λατινική Αμερική. Το Universal Channel ξεκίνησε στις 1 Δεκεμβρίου 2007 στην Πολωνία και τη Ρουμανία ενώ στις 30 Μαΐου 2008 στη Ρωσία και την 1η Ιουλίου 2008 στην Ασία.

 Το Universal Channel ξεκίνησε να μεταδίδεται στην Ελλάδα στις 5 Μαΐου του 2008 από την συνδρομητική πλατφόρμα του ΟΤΕ Conn-x TV (νυν OTE TV). Μετέδιδε ξένες σειρές για πρώτη φορά στην Ελλάδα με όλα τα τελευταία επεισόδια καθώς και κινηματογραφικές ταινίες φαντασίας, περιπέτειας αλλά και κωμωδίες. Το κανάλι σε συνεργασία με το γνωστό τηλεοπτικό δίκτυο SciFi πρόβαλλε κάθε Σάββατο βράδυ από τις 21:00 μέχρι τις 01:10 και κάθε Κυριακή μεσημέρι 15:10 μέχρι τις 21:00 σειρές, ταινίες επιστημονικής φαντασίας και περιπέτειας. Επίσης το Universal Channel μεταδίδεται και στην Κύπρο από τις συνδρομητικές πλατφόρμες CytaVision, CableNet αλλά και την Primetel. 30 Rock Boy Meets Girl Columbo Covert Affairs Προορισμός - Η Αλήθεια (Destination Truth) Εύρηκα (Eureka) Flashpoint Ο καταφερτζής (Flipping Out) Ιατρικές Υποθέσεις (House M.D.) Σε Πλήρη Θέα (In plain sight) Impact Κάθ & Κιμ (Kath & Kim) Νόμος & Τάξη: Ηνωμένο Βασίλειο (Law & Order: UK) Νόμος & Τάξη: Λος Αντζελες (Law & Order: Los Angeles) Η τρελή οικογένεια του Μάλκολμ Miami Social Million Dollar Listing Ντετέκτιβ Μονκ (Monk) Το όνομά μου είναι Ερλ (My name is Earl) Νοσοκόμα Τζάκυ (Nurse Jackie) Rookie Blue Sanctuary (Καταφύγιο) Shattered The Office The Philanthropist Universal Channel Επίσημη Ελληνική Ιστοσελίδα (Κλειστός)
Εκλογή ηγέτη του Συντηρητικού Κόμματος (ΗΒ) Οκτωβρίου 2022

Τον Οκτώβριο του 2022 εκλέχθηκε ο νέος ηγέτης του Συντηρητικού Κόμματος του Ηνωμένου Βασιλείου, ύστερα από την παραιτήση της Λιζ Τρας, από την ηγεσία του Κόμματος και από την πρωθυπουργία, στις 20 Οκτωβρίου 2022. Επειδή η βουλευτής Πένι Μόρτοντ αποσύρθηκε στις 24 Οκτωβρίου από την διεκδίκηση της ηγεσίας και δεν υπήρξε άλλος υποψήφιος, ηγέτης του κόμματος αναδείχθηκε ο βουλευτής Ρίσι Σούνακ ο οποίος είχε καταφέρει να συγκεντρώσει τις απαραίτητες 100 βουλευτικές υπογραφές. Σε περίπτωση που o Σούνακ είχε αντίπαλο για την ηγεσία, θα διεξάγονταν εκλογές ανάδειξης από τα μέλη του κόμματος.

 Με την παραίτηση της πρόσφατα αναδειχθείσας ηγέτη και πρωθυπουργού Λιζ Τρας, ανακοινώθηκε ότι θα χρειάζονταν «περίπου μία εβδομάδα» για να ολοκληρωθεί η εκλογική διαδικασία. Η διαδικασία προβλέπει δύο στάδια. Στο πρώτο οι Συντηρητικοί Βουλευτές επιλέγουν δύο υποψηφίους για να προχωρήσουν στο δεύτερο στάδιο στο οποίο ο ηγέτης αναδεικνύεται από τα μέλη του κόμματος με ψηφοφορία. Τελικά, ο Ρίσι Σούνακ ο οποίος συγκέντωσε τις 100 υπουργραφές συντηρητικών βουλευτών αναδείχθηκε νικητής δίχως να χρειαστεί ψηφοφορία από τα μέλη ελλείψει άλλου υποψηφίου. Απέκλεισαν την υποψηφιότητα Μπόρις Τζόνσον, πρωθυπουργός του Ηνωμένου Βασιλείου (2019–2022) Σουέλα Μπρέιβερμαν, υπουργός Εσωτερικών του Ηνωμένου Βασιλείου (Σεπτέμβριος–Οκτώβριος 2022), στηρίζει τον Ρίσι Σούνακ Τζέρεμι Χαντ, καγκελάριος του Θησαυροφυλακίου (2022–εν ενεργεία)
Τζουλιέτα Γκουιτσάρντι

Η Τζουλιέτα Γκουιτσάρντι (ιταλικά: Giulietta Guicciardi, 23 Νοεμβρίου 1782 - 22 Μαρτίου 1856) ήταν Αυστριακή κοντέσα. Περισσότερο γνωστή είναι ως μαθήτρια —για μικρό διάστημα— του Λούντβιχ βαν Μπετόβεν και γενικότερα η γνωριμία της και η σχέση της με αυτόν. Επίσης, ο Μπετόβεν, της είχε αφιερώσει, τη Σονάτα για πιάνο No. 14 το γνωστό του αυτό έργο, που είναι περισσότερο γνωστό ως η Σονάτα του Σεληνόφωτος.

 Η Γκουιντσάρντι, γεννήθηκε το 1782, στο Πρέζεμισλ, της Γαλικίας. Το 1800, μετακόμισε με την οικογένεια της στη Βιέννη. Εκεί η ομορφιά της δεν πέρασε απαρατήρητη από τους ευγενείς, κι αυτό είχε ως αποτέλεσμα, να παντρευτεί στις 14 Νοεμβρίου του 1803, τον κόντε φον Γκάλενμπεργκ.. Αργότερα, μετακόμισαν στη Νάπολη, όπου έζησαν για 20 χρόνια. Απεβίωσε στη Βιέννη το 1856. Όπως είχε παραδεχτεί, ο Μπετόβεν, στον Άντον Σίντλερ (γραμματέας κι αργότερα βιογράφος του) σε κάποια φάση υπήρξε ερωτευμένος με την Γκουιτσάρντι. Επίσης, είναι μία από τις πιθανές παραλήπτριες της μυστηριώδους και περίφημης επιστολής του, Unsterbliche Geliebte. Μάλιστα, ο Σίντλερ, το είχε επισημάνει κι αυτός. Αλλά κάτι τέτοιο δεν επαληθεύεται. Η ξαδέλφη του, Τερέζ Μπρούνσβικ, είχε πει πως κάτι τέτοιο δεν πρέπει να είναι αληθές, κι ότι πιθανότερη παραλήπτρια είναι η Ζοζεφίνα Μπρούνσβικ, με την οποία έζησαν μεγάλο πάθος.Σχετικά, με τη Σονάτα που της αφιέρωσε, δεν το έκανε επειδή εκείνη είχε στο μυαλό του, κι αντιθέτως της προόριζε ένα άλλο κομμάτι, το Rondo σε Σολ μείζονα, Op. 51 No. 2, το οποίο αναγκάστηκε να το αφιερώσει στη κοντέσα Λιχνόφσκι, έτσι κατά συνέπεια της αφιέρωσε τη Σονάτα του Σεληνόφωτος.Το 1994, κυκλοφόρησε η η βιογραφική ταινία Immortal Beloved, στην οποία την υποδύεται η Βαλέρια ΓΚολίνο. Brandenburg, Sieghard, επιμ. (1996). Ludwig van Beethoven: Briefwechsel. Gesamtausgabe (8 volumes). Munich: Henle. Goldschmidt, Harry (1977a). Um die Unsterbliche Geliebte. Ein Beethoven-Buch. Leipzig: Deutscher Verlag für Musik. Goldschmidt, Harry (1977b). «Brunsvik». Beethoven-Jahrbuch 1973/77. σελίδες 97–146. Kopitz, Klaus Martin· Cadenbach, Rainer, επιμ. (2009). Beethoven aus der Sicht seiner Zeitgenossen. 1. Munich. σελίδες 411–414. Lipsius (La Mara), Ida Marie (1920). Beethoven und die Brunsviks. Leipzig. Schindler, Anton (1840). Biographie von Ludwig van Beethoven. Münster. Steblin, Rita (2009). «'A dear, enchanting girl who loves me and whom I love': New Facts about Beethoven's Beloved Piano Pupil Julie Guicciardi». Bonner Beethoven-Studien. 8. σελίδες 89–152. Tellenbach, Marie-Elisabeth (1983). Beethoven und seine "Unsterbliche Geliebte" Josephine Brunswick. Ihr Schicksal und der Einfluß auf Beethovens Werk. Zurich: Atlantis.
Ραιτική γλώσσα

Η Ραιτική είναι γλώσσα της αρχαιότητας, που μιλιόταν στην επαρχία της Ραιτίας στις Ανατολικές Άλπεις, βόρεια και δυτικά της επικράτειας στην οποία μιλιόταν η βενετική. Μαρτυρείται σποραδικά σε 250 περίπου επιγραφές σε διάφορα αρχαία ιταλικά αλφάβητα, γεγονός που αφήνει πολύ χώρο για διάφορες υποθέσεις στο θέμα της αρχαιότητας και της καταγωγής της γλώσσας. Για το ιστορικό έρευνας βλ. Schumacher (1992), Schumacher (1992) και Morandi (1999). Οι σύγχρονες απόψεις επί του θέματος υποδεικνύουν προς την κατεύθυνση της συγγένειας με την ετρουσκική (Rix 1998, Schumacher 1998).

 Morandi, Alessandro. (1999). Il cippo di Castelciès nell’epigrafia retica (Studia archaeologica, 103). Rome: Bretschneider Rix, Helmut. (1998). Rätisch und Etruskisch (Innsbrucker Beiträge zur Sprachwissenschaft; Vorträge und kleinere Schriften, 68). Innsbruck: Institüt für Sprachwissenschaft der Universität Innsbruck. Schumacher, Stefan. (1992). Die rätischen Inschriften. Geschichte und heutiger Stand der Forschung (Innsbrucker Beiträge zur Kulturwissenschaft; Sonderheft, 79). Innsbruck: Institut für Sprachwissenschaft der Universität Innsbruck. Schumacher, Stefan. (1998). 'Sprachliche Gemeinsamkeiten zwischen Rätisch und Etruskisch'. Der Schlern 72.90-114. Αιγαιακές γλώσσες -- Η υποθετική γλωσσική οικογένεια στην οποία ανήκει η Ραιτική. Ετρούσκοι Ετρουσκική γλώσσα Liber Linteus - Ετρουσκική επιγραφή. Tabula Cortonensis - Ετρουσκική επιγραφή. Cippus perusinus - Ετρουσκική επιγραφή. Pyrgi Tablets - Ετρουσκική επιγραφή. Λημνιακή γλώσσα Ετεοκυπριακή γλώσσα Ετεοκρητική γλώσσα Ραιτικές επιγραφές Literacy in early Italy
Ντέιβιντ Λόγκαν

Ο Nτέιβιντ Λόγκαν (David Logan) (Σικάγο, Ιλλινόις, 26 Δεκεμβρίου 1982) είναι Πολωνός επαγγελματίας καλαθοσφαιριστής. Έχει ύψος 1,85 μ. και αγωνίζεται στην θέση του πλέι μέικερ. Τον Φεβρουάριο του 2009, πήρε πολωνικό διαβατήριο, που του επέτρεψε να αγωνιστεί για την Πολωνία στο Ευρωμπάσκετ 2009.

 Ο Λόγκαν υπέγραψε για τη σεζόν 2005-06 με την ιταλική ομάδα δεύτερης κατηγορίας Παβία. Το Δεκέμβριο του 2006 μετακόμισε στο Ισραήλ και υπέγραψε με την Χάποελ Ράματ Χασαρόν ΜΒ9. Μετά από αυτό επέστρεψε στις ΗΠΑ και έπαιξε επτά παιχνίδια για τα ιπτάμενα Ουέρθ Φορτ στο NBDL. Τελείωσε η σεζόν 2006-07 έπαιξε για την ΣΚΣ Στάρογκαρντ στην Πολωνία. Την σεζόν του 2007-08, ο Λόγκαν υπέγραψε με την Τούρουφ Ζγκοζέλετς και πήρε μέρος στο Eurocup, όπου είχε μέσο όρο 18.6 πόντους ανά παιχνίδι και έφτασε στην φάση των 8. Το βραβείο για τις εξαιρετικές εμφανίσεις ήταν η μεταγραφή στην Πρόκομ. Έχει συμβάλει πολύ στην έκτη συνεχόμενη της ομάδας του εθνικού πρωταθλήματος Πρόκομ. Στις 2 του Ιουλίου του 2010 υπέγραψε συμβόλαιο στην ισπανική Κάχα Λαμποράλ. Τον Αύγουστο του 2011 υπέγραψε διετή συμφωνία με τον Παναθηναϊκό στην Ελλάδα. Τον Ιούλιο 2012 υπέγραψε συμβόλαιο με τη Μακάμπι Τελ Αβίβ. Το 2013 πήρε μεταγραφή στη γερμανική Άλμπα Βερολίνου. Από το 2014 αγωνίζεται στην ιταλική Δυναμό Σάσσαρι. Το 2009 αγωνίστηκε στο Ευρωμπάσκετ με την ομάδα της Πολωνίας. Ο Λόγκαν είχε 15.5 πόντους και 4.5 ασίστ ανά παιχνίδι. Πρόκομ 2x Πρωτάθλημα Πολωνίας: (2009, 2010) Παναθηναϊκός Κύπελλο Ελλάδας: (2012) Μακάμπι Τελ Αβίβ Κύπελλο Ισραήλ: (2013) Σούπερ Καπ Ισραήλ: (2012) Ντίναμο Σάσαρι Κύπελλο Ιταλίας: (2015) Στρασμπούρ Κύπελλο Γαλλίας: (2018) NCAA II Παίκτης της Χρονιάς: (2005) MVP στο Πρωτάθλημα Πολωνίας: (2008) MVP των τελικών στο Πρωτάθλημα Πολωνίας: (2010) MVP τελικού Σούπερ Καπ Ισραήλ: (2012) MVP τελικού Κυπέλλου Ιταλίας: (2015) MVP τελικού Κυπέλλου Γαλλίας: (2018) 12 3
Εμβόλιο BCG

Το εμβόλιο BCG (βάκιλος Calmette–Guérin), γνωστό επίσης ως αντιφυματικό εμβόλιο, είναι ένα εμβόλιο που χορηγείται κυρίως κατά της φυματίωσης. Σε χώρες όπου η φυματίωση είναι συνήθης, συστήνεται μία δόση σε υγιή νεογνά σε ηλικία κατά το δυνατόν πλησιέστερη στη γέννησή τους. Νεογνά θετικά στον ιό HIV/AIDS δεν θα πρέπει να εμβολιάζονται. Στις περιοχές όπου η φυματίωση δεν είναι συνήθης, μόνο τα νεογνά που βρίσκονται σε υψηλό κίνδυνο συνήθως εμβολιάζονται κατόπιν εξέτασης και θεραπείας τους για ύποπτες περιπτώσεις φυματίωσης. Ενήλικες, που δεν έχουν φυματίωση και δεν έχουν προηγουμένως εμβολιαστεί αλλά εκτείθενται συχνά σε πολυανθεκτική φυµατίωση, μπορούν επίσης να εμβολιαστούν.

 Τα επίπεδα προστασίας ποικίλλουν σημαντικά και διαρκούν από δέκα έως δώδεκα χρόνια. Όσον αφορά τα παιδιά, το εμβόλιο προφυλάσσει περίπου το 20% από το να προσβληφθούν από τη νόσο και το ένα δεύτερο εκείνων που έχουν προσβληθεί από το να την αναπτύξουν. Το εμβόλιο χορηγείται με ενδοδερμική έγχυση. Η αποτελεσματικότητα επιπλέον δόσεων του εμβολίου δεν έχει τεκμηριωθεί. Είναι δυνατόν να χρησιμοποιηθεί επίσης σε θεραπείες για κάποιες μορφές καρκίνου της ουροδόχου κύστης. Σοβαρές παρενέργειες είναι σπάνιες. Συχνά παρουσιάζεται κοκκίνισμα, πρήξιμο και ήπιος πόνος στο σημείο έγχυσης. Ένα μικρό έλκος ενδέχεται επίσης να σχηματιστεί με κάποια ουλή μετά την επούλωση. Παρενέργειες είναι πιο συνηθισμένες και δυνητικά πιο σοβαρές σε εκείνους με ανοσολογική ανεπάρκεια. Το εμβόλιο δεν είναι ασφαλές για χρήση κατά τη διάρκεια της εγκυμοσύνης. Αρχικά αναπτύχθηκε από το βακτηρίδιο Mycobacterium bovis, που συνήθως απαντάται στα βοοειδή. Παρότι το εμβόλιο περιέχει εξασθενημένους ιούς, είναι ακόμα ζων. Το εμβόλιο BCG χρησιμοποιήθηκε πρώτη φορά το 1921. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Το 2014, το κόστος χονδρικής πώλησης του εμβολίου ανερχόταν σε 0.16 δολάρια ανά δόση. Στις Ηνωμένες Πολιτείες, η τιμή του κυμαίνεται από 100 έως 200 δολάρια. Κάθε χρόνο το εμβόλιο χορηγείται σε περίπου 100 εκατομμύρια παιδιά.
Περιοχή Μπουσέγκα

Η Περιοχή Μπουσέγκα (Αγγλικά: Busega District, Σουαχίλι: Wilaya ya Busega), είναι μία από τις πέντε επαρχίες στην Περιφέρεια Σιμίγιου (Simiyu Region) της Τανζανίας. Το επαρχιακό της κέντρο είναι η πόλη Νυασίμο (Nyashimo). Συνορεύει στα βόρεια από τη Λίμνη Βικτώρια (Lake Victoria) και την Περιοχή Μπούντα (Bunda District), ανατολικά από την Περιοχή Μπαριάντι (Bariadi District) και νότια από την Περιοχή Μάγκου (Magu District). Από το 2012, ο πληθυσμός στην Επαρχία Μπουσέγκα (Busega District) ήταν 203.597 άτομα. Η Περιοχή Μπουσέγκα (Busega District) ιδρύθηκε το 2012, όταν αποσπάστηκε από την Περιοχή Μάγκου (Magu District) και έγινε μέρος της νεοσύστατης Περιφέρειας Σιμίγιου (Simiyu Region).

 Η Περιοχή Μπουσέγκα (Busega District) συνδέεται με δύο καλά συντηρημένες και ασφαλτοστρωμένες εθνικές οδούς. Η εθνική οδός Μουάνζα (Mwanza)-Μουσόμα (Musoma) (οδικός κορμός T4) περνά μέσα από την περιοχή, με κατεύθυνση από νότο προς βορρά. Η εθνική οδός η οποία συνδέει την Περιφέρεια Σινυάνγκα (Shinyanga Region) και την Περιφέρεια Μάρα (Mara Region) (οδικός κορμός T36) διακλαδίζει την οδό Μουσόμα (Musoma)-Μουάνζα (Mwanza) στην πόλη Λαμάντι (Lamadi) στην Περιοχή Μπουσέγκα (Busega District) και περνά μέσα από το Μπαριάντι (Bariadi), την πρωτεύουσα της Περιφέρειας. Λόγω της γειτνίασης με τη «Νταμπάκα» («Ndabaka») τη δυτική πύλη του Εθνικού Πάρκου Σερενγκέτι (Serengeti National Park) υπάρχουν πολλά οικήματα στο βόρειο τμήμα της Περιοχής Μπουσέγκα (Busega District), οι οποίες προσφέρουν υπηρεσίες διαμονής στους τουρίστες που επισκέπτονται το πάρκο. Από το 2012, η Περιοχή Μπουσέγκα (Busega District), διαιρείται διοικητικά σε 13 Τμήματα (σε παρένθεση, ο πληθυσμός εκάστου Τμήματος - κατά το 2012): Διοικητικές υποδιαιρέσεις της Τανζανίας Περιφέρεια Σιμίγιου Μπαριάντι Παραπομπές σημειώσεων
Δήμος Θήρας

Ο Δήμος Θήρας είναι δήμος της Περιφέρειας Νοτίου Αιγαίου που περιλαμβάνει τα νησιά Θήρα και Θηρασία, καθώς και τις γειτονικές τους νησίδες. Η έκταση του δήμου είναι 90,69 τ.χλμ και ο πληθυσμός του ανέρχεται σε 15.457 κατοίκους, σύμφωνα με την Απογραφή του 2021. Με το Πρόγραμμα Καλλικράτης, συνενώθηκε στον προϋπάρχοντα Δήμο και η Κοινότητα Οίας. Έδρα του δήμου είναι ο οικισμός της Θήρας, που προσάρτησε το 1940 τους οικισμούς της Θήρας. Φηρά, Φηροστεφάνι, Κοντοχώρι. Η πόλη της Θήρας αποτελεί την πρωτεύουσα του νησιού, μετά την εγκατάλειψη του κάστρου του Σκάρου (από τα μέσα του 18ου αιώνα), και πρωτεύουσα της ομώνυμης επαρχίας, από την ίδρυση του Ελληνικού κράτους.

 Σε αγκύλες ο πληθυσμός το 2011. Η Δημοτική ενότητα Θήρας έχει συνολικό πληθυσμό 14.005 κατοίκους. Κοινότητα Εμπορείου Θήρας [ 3085 ]ο Άγιος Γεώργιος [ 343 ] το Εμπορειό [ 1938 ] ο Εξωμύτης [ 126 ] η Πέρισσα [ 678 ]Κοινότητα Επισκοπής Γωνιάς Θήρας [ 1462 ]η Επισκοπή Γωνιάς [ 118 ] το Καμάρι [ 1344 ]Κοινότητα Θήρας [ 1857 ]τα Ασκανιά (νησίδα) [ 0 ] το Ασπρονήσι (νησίδα) [ 0 ] ο Έξω Γιαλός [ 71 ] οι Έξω Κατοικίες [ 26 ] η Εσχάτη (νησίδα) [ 0 ] τα Φηρά [ 1616 ] οι Μέσα Κατοικίες [ 143 ] η Νέα Καμένη (νησίδα) [ 0 ] ο Όρμος Φηρών [ 0 ] η Παλαιά Καμένη [ 1 ] τα Χριστιανά (νησίδα) [ 0 ]Κοινότητα Καρτεράδου Θήρας [ 1293 ]ο Έξω Γιαλός [ 55 ] ο Καρτεράδος [ 1238 ]Κοινότητα Μεσαριάς Θήρας [ 2092 ]η Μεσαριά [ 1593 ] ο Μονόλιθος [ 499 ]Κοινότητα Ακρωτηρίου Θήρας [ 489 ]ο Άγιος Νικόλαος [ 54 ] το Ακρωτήρι [ 355 ] ο Φάρος-Μέσα Χωριό [ 80 ]Κοινότητα Βόθωνος Θήρας [ 756 ]η Αγία Παρασκευή [ 57 ] ο Βόθωνας [ 699 ]Κοινότητα Βουρβούλου Θήρας [535]ο Βουρβούλος [ 535 ]Κοινότητα Έξω Γωνιάς Θήρας [ 395 ]η Έξω Γωνιά [ 326 ] τα Περιβόλια [ 69 ]Κοινότητα Ημεροβιγλίου Θήρας [ 535 ]το Ημεροβίγλι [ 431 ] η Παναγία Καλού [ 104 ]Κοινότητα Μεγαλοχωρίου Θήραςτο Μεγαλοχώρι [ 594 ]Κοινότητα Πύργου Καλλίστης Θήρας [ 912 ]η Μονή Προφήτου Ηλιού [ 19 ] ο Όρμος Αθηνιός [ 9 ] ο Πύργος Καλλίστης [ 884 ] Η Δημοτική ενότητα Οίας έχει συνολικό πληθυσμό 1141 (απογραφή 2021) κατοίκους. Κοινότητα Θηρασίας [ 319 ]η Αγία Ειρήνη [ 39 ] η Αγριλιά [ 2 ] η Θηρασία [ 160 ] ο Όρμος Κόρφου [ 5 ] ο Ποταμός [ 113 ]Κοινότητα Οίας [ 1226 ]ο Θόλος [ 197 ] ο Κολούμπος [ 23 ] η Οία [ 665 ] ο Όρμος Αμμουδιού [ 23 ] ο Όρμος Αρμένης [ 4 ] ο Παράδεισος [ 92 ] η Φοινικιά [ 222 ] Ο Δήμος Θήρας ιδρύθηκε για πρώτη φορά στις 10 Μαρτίου 1835. Έγινε κοινότητα το 1912 και αναγνωρίστηκε ξανά σε δήμο Θήρας το 1998 (η κοινότητα καταργήθηκε το 1997). ... 1979-1982 Ζώρζης Χάλαρης 1983-1994 Ιάκωβος Κορωνιός 1995-1998 Δημήτριος Καφιέρης 1999-2002 Αρτέμιος Μητρόπιας 2003-2010 Άγγελος Ρούσσος 2011-2019 Αναστάσιος-Νικόλαος Ζώρζος 2019- Αντώνιος Σιγάλας Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο Εσωτερικών, σχέδιο Καλλικράτης
Πανελλήνιο πρωτάθλημα στίβου γυναικών 2018

Το 83ο Πανελλήνιο πρωτάθλημα στίβου γυναικών 2018 διεξήχθη στις 14–15 Ιουλίου 2018 στο Παμπελοποννησιακό Στάδιο της Πάτρας. Τα ειδικά πρωταθλήματα 20χλμ βάδην, 50 χλμ βάδην, 10.000μ, επτάθλου και του Μαραθωνίου, διεξήχθησαν σε διαφορετικές ημερομηνίες και τόπους. Πρωταθλήτρια ομάδα αναδείχθηκε ο Γ.Σ. Γλυφάδας.

 Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής: Έπταθλο. Διεξήχθη στις 7-8 Ιουλίου 2018 στο Καυτανζόγλειο Στάδιο Θεσσαλονίκης, ως Πανελλήνιο Πρωτάθλημα συνθέτων αγωνισμάτων Α/Γ, Νέων Α/Γ, Ε/Ν και Π/Κ. 10.000μ. Το Πανελλήνιο Πρωτάθλημα 10.000μ Α/Γ, νέων Α/Γ (Κ-23) και Εφήβων διεξήχθη στις 6 Μαΐου 2018 στο Στάδιο Μεγάρων. Μαραθώνιος. Διεξήχθη στις 12 Νοεμβρίου 2017 (δηλ. στα πλαίσια της σεζόν 2017-2018), ταυτόχρονα με τον 35ο Αυθεντικό Μαραθώνιο Αθήνας. 20χλμ βάδην. Διεξήχθη στα Μέγαρα στις 11/3/2018. Συμμετείχαν 12 γυναίκες, 6 νέες γυναίκες, 4 νεάνιδες και 9 κορασίδες. 50χλμ βάδην. Διεξήχθη στον Σχοινιά στις 14/1/2018. Συμμετείχαν 7 αθλήτριες. ΣΕΓΑΣ: Πανελλήνιο Πρωτάθλημα Α/Γ 14-15 Ιουλίου ΠάτραΑρχειοθετήθηκε 2022-10-13 στο Wayback Machine. ΣΕΓΑΣ: tfmeetpro: Αποτελέσματα Πανελλήνιου Πρωταθλήματος Στίβου 2018 Αρχειοθετήθηκε 29-10-2022 στο Wayback Machine. Πανελλήνιο Πρωτάθλημα 10.000μ 2018Αρχειοθετήθηκε 2022-10-11 στο Wayback Machine. Πανελλήνιο Πρωτάθλημα 20χλμ 2018 Αρχειοθετήθηκε 29-10-2022 στο Wayback Machine. Πανελλήνιο Πρωτάθλημα 50 χλμ βάδην 2018 Αρχειοθετήθηκε 29-10-2022 στο Wayback Machine. Πανελλήνιο Πρωτάθλημα Σύνθετων αγωνισμάτων (Δέκαθλο)Αρχειοθετήθηκε 2022-10-15 στο Wayback Machine. Μαραθώνιος αποτελέσματα 2017 Αρχειοθετήθηκε 29-10-2022 στο Wayback Machine. athensauthenticmarathon.gr: Αποτελέσματα μαραθωνίου 2017.
Μετάλλιο «Αντάρτες του Μεγάλου Πατριωτικού Πολέμου»

Το Μετάλλιο "Αντάρτες του Μεγάλου Πατριωτικού Πολέμου" (ρωσ. Медаль «Партизану Отечественной войны») ήταν ένα βραβείο της ΕΣΣΔ. Δημιουργήθηκε στις 2 Φεβρουαρίου του 1943, με διάταγμα του Προέδρου του Ανώτατου Σοβιέτ της ΕΣΣΔ.

 Το Μετάλλιο "Αντάρτες του Μεγάλου Πατριωτικού Πολέμου" έχει 2 βαθμούς. Το Μετάλλιο "Αντάρτες του Μεγάλου Πατριωτικού Πολέμου" 1ου και 2ου βαθμού απονεμόταν σε αντάρτες του Μεγάλου Πατριωτικού Πολέμου, στους διοικητές των ανταρτών και στους διοργανωτές του κινήματος των ανταρτών που επέδειξαν επιμονή και θάρρος στον αγώνα για την προστασία της ΕΣΣΔ από τους Ναζί. Η απονομή του Μεταλλίου "Αντάρτες του Μεγάλου Πατριωτικού Πολέμου" 1ου και 2ου βαθμού γινόνταν με διάταγμα του Προέδρου του Ανώτατου Σοβιέτ της ΕΣΣΔ. Το Μετάλλιο "Αντάρτες του Μεγάλου Πατριωτικού Πολέμου" 1ου βαθμού απονεμόταν στους αντάρτες, στους διοικητές των ανταρτών και στους διοργανωτές του κινήματος των ανταρτών για την ανδρεία, τον ηρωϊσμό και τα εξαιρετικά επιτεύγματα τους στο αγώνα για την προστασία της ΕΣΣΔ από τις επιθέσεις των Ναζί. Το Μετάλλιο "Αντάρτες του Μεγάλου Πατριωτικού Πολέμου" 2ου βαθμού απονεμόταν στους αντάρτες, στους διοικητές των ανταρτών και στους διοργανωτές του κινήματος των ανταρτών για την προσωπική διάκριση σε πολεμικές επιχειρήσεις καθώς και για την βοήθεια στον αγώνα των ανταρτών κατά των Ναζί.Είχαν γίνει 56.883 απονομές του Μεταλλίου "Αντάρτες του Μεγάλου Πατριωτικού Πολέμου" 1ου βαθμού και 70.992 απονομές του Μεταλλίου "Αντάρτες του Μεγάλου Πατριωτικού Πολέμου" 2ου βαθμού.
Μαρία Βασιλείου

Η Μαρία Βασιλείου (και Μάρω Βασιλείου, μερικές φορές και Μαρί Βασιλείου, Λονδίνο, 16 Σεπτεμβρίου 1950 - Λονδίνο, 5 Ιουλίου 1989) ήταν Κύπρια ηθοποιός του κινηματογράφου. Έγινε γνωστή από τον πρωταγωνιστικό ρόλο στην ταινία του Αλέξη Δαμιανού, Ευδοκία.

 Υπήρξε ερασιτέχνης ηθοποιός. Επιλέχθηκε για το ρόλο της Ευδοκίας στην ομώνυμη ταινία (1971) όταν ο Δαμιανός είδε ένα άλμπουμ με φωτογραφία της στο Λονδίνο. Η νεαρή Βασιλείου ζούσε εκεί όταν ο ίδιος ο Δαμιανός την έφερε στην Αθήνα. Εγκαταστάθηκε στην Εκάλη. Μετά την "Ευδοκία", η Μαρία Βασιλείου έπαιξε στα Παιδιά των λουλουδιών (1973) του Όμηρου Ευστρατιάδη και στον Θίασο του Θόδωρου Αγγελόπουλου (1975). Λίγο αργότερα, τα ίχνη της χάθηκαν. Η ηθοποιός κέρδισε το βραβείο Α' Γυναικείου Ρόλου στο Κινηματογραφικό Φεστιβάλ Θεσσαλονίκης του 1971. Οι περισσότερες πηγές ανέφεραν ότι η ηθοποιός είχε σκοτωθεί σε τροχαίο δυστύχημα στο Λονδίνο, το 1977, έπειτα από τον θάνατο του Ιταλού συζύγου της, ή στα τέλη της δεκαετίας του '80. Στην πραγματικότητα η Βασιλείου απεβίωσε από καρκίνο, στις 5 Ιουλίου του 1989, στην βρετανική πρωτεύουσα και επί περισσότερο από μία δεκαετία είχε εξαφανιστεί από το προσκήνιο, τροφοδοτώντας τις φήμες που ανέφεραν ότι είχε σκοτωθεί σε δυστύχημα. Κατά την περίοδο αυτή υποβαλλόταν σε χημειοθεραπείες. Φιλμογραφία της ηθοποιού στα 90 λεπτά Αρχειοθετήθηκε 2010-01-11 στο Wayback Machine.
Γκέρτρουντ Μπέινς

Η Γκέρτρουντ Μπέινς (Gertrude Baines, 6 Απριλίου 1894 - 11 Σεπτεμβρίου 2009) ήταν Αμερικανίδα υπεραιωνόβια, η οποία έγινε σε ηλικία 114 ετών το γηραιότερο πρόσωπο στον κόσμο, από τις 2 Ιανουαρίου του 2009, μετά τον θάνατο της Πορτογαλίδας Μαρία ντε Ζεσούς. Έζησε στο Λος Άντζελες και ήταν γενικά υγιής με εξαίρεση την αρθρίτιδα από την οποία υπέφερε και το γεγονός ότι δεν μπορούσε να περπατήσει.

 Γεννήθηκε στο Σέλμαν της Γεωργίας, στις 6 Απριλίου του 1894. Από τον γάμο της με τον Σαν Κόνλι απέκτησε μία κόρη, την Άναμπελ, η οποία πέθανε σε ηλικία μόλις 18 ετών από τυφοειδή πυρετό. Σήμερα ζει σε οίκο ευγηρίας (Western Convalescent Home) στο Τζέφερσον Παρκ του Λος Άντζελες, στην Καλιφόρνια. Ζούσε μόνη της μέχρι την ηλικία των 105 ετών. Ερωτηθείσα για τη μακροζωία της, η Μπέινς την απέδιδε στο γεγονός ότι φροντίζει πολύ καλά τον εαυτό της και παρότρυνε τους δημοσιογράφους να ρωτήσουν τον Θεό.Η Μπέινς, κόρη πρώην σκλάβων στις ΗΠΑ, ψήφισε για τον Μπαράκ Ομπάμα στις προεδρικές εκλογές του 2008. Η μόνη φορά που είχε ψηφίσει προηγουμένως σε προεδρικές εκλογές ήταν για τον Τζον Φιτζέραλντ Κένεντι. Στις 11 Νοεμβρίου του 2008 η Μπέινς υπερέβη το ρεκόρ μακροζωίας των 114 ετών και 218 ημερών, που κατείχε η Κάρι Λάζενμπαϊ (1882–1996) κι έγινε το γηραιότερο πρόσωπο που γεννήθηκε στη Γεωργία των ΗΠΑ στην ιστορία. Έπειτα από τον θάνατο της Έντνα Πάρκερ έγινε το γηραιότερο πρόσωπο στις ΗΠΑ εν ζωή και το δεύτερο γηραιότερο πρόσωπο του κόσμου. Μετά τον θάνατο της Κάθριν Χέιτζελ τον Δεκέμβριο του 2008, η Μπέινς έγινε το τελευταίο πρόσωπο που γεννήθηκε το 1894 και ήταν εν ζωή, με την ημερομηνία γεννήσεώς της να επιβεβαιώνεται. Τον Απρίλιο του 2009 γιόρτασε τα 115α της γενέθλια στον οίκο ευγηρίας όπου έζησε ως τον θάνατό της και εξέφρασε την επιθυμία της να ξαναψηφίσει τον πρόεδρο Μπαράκ Ομπάμα στις εκλογές του 2012. Ωστόσο, προτού προλάβει να εκπληρώσει την επιθυμία της, απεβίωσε στις 11 Σεπτεμβρίου του 2009, σε ηλικία 115 ετών., Υπεραιωνόβιοι- με επιβεβαιωμένη την ηλικία τουςΑρχειοθετήθηκε 2003-10-03 στο Wayback Machine. Τα γηραιότερα ανθρώπινα όντα A supercentenarian looks back over 112 years (συμπεριλαμβάνεται βίντεο)
320

Η τρέχουσα σελίδα αφορά το έτος 320 κατά το Γρηγοριανό ημερολόγιο Το έτος 320 (CCCXX ) ήταν ένα δίσεκτο έτος που ξεκινούσε την Παρασκευή. Εκείνη την εποχή ήταν γνωστό ως το Έτος των Υπάτων Κωνσταντίνου και Κωνσταντίνου (ή, λιγότερο γνωστό, το Έτος 1073 από Κτήσεως Κόσμου). Η ονομασία 320 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο Κρίσπος, πρωτότοκος γιος του Κωνσταντίνου Α΄, καθοδηγεί μία νικηφόρα εκστρατεία εναντίον των Φράγκων, εξασφαλίζοντας είκοσι χρόνια ειρήνης κατά μήκος των συνόρων του Ρήνου. Δημιουργεί την κατοικία του στην Αυγούστα Τρεβερόρο (σημερινό Τριρ), πρωτεύουσα της Μεγάλης Γερμανίας. Ο Λικίνιος ανακαλεί τη θρησκευτική ελευθερία του Διατάγματος των Μεδιολάνων και αρχίζει νέο διωγμό των Χριστιανών στην Ανατολική Ρωμαϊκή Αυτοκρατορία: φυλακίζει Χριστιανούς, κατάσχει τις περιουσίες τους και καταστρέφει ναούς τους. Κίνα Ο βασιλιάς Τσαντραγκούπτα Μαουρύα ιδρύει την Ινδική Αυτοκρατορία Γκούπτα στη βόρεια Ινδία. Ο Τζανγκ Σι, ο Δούκας Τζανγκ του Σαϊπίνγκ και κυβερνήτης της επαρχίας Λιάνγκ, δολοφονείται από το Γιαν Σι και τον Τζάο Ανγκ και αντικαθίσταται από τον Τζανγκ Μάο, κοινώς αποδεκτός πρώτος ηγεμόνας του Κινεζικού κράτους Πρώην Λιάνγκ. Τέχνες Αρχίζει η ανοικοδόμηση της Παλαιάς Βασιλικής του Αγίου Πέτρου στη Ρώμη (σε απροσδιόριστη ημερομηνία). Πολιτισμός και θρησκεία Στο Νύνταμ Μόσε (Δανία), το πλοίο τύπου κλίνκερ του Νύνταμ θυσιάζεται από τους Δανούς (το πλοίο ανασκάπτεται τη δεκαετία του 1830, όταν ένας ιθαγενής αγρότης βρίσκει όπλα, συμπεριλαμβανομένων ξιφών και δοράτων). Η 25η Δεκεμβρίου εισάγεται ως η γενέθλια ημέρα του Ιησού Χριστού. Επιστήμες 18 Οκτωβρίου - Ο Πάππος ο Αλεξανδρινός, Έλληνας φιλόσοφος, παρατηρεί μία έκλειψη ηλίου και γράφει μία πραγματεία στο Μεγάλο Αστρονόμο (Αλμαγέστη). Αυρήλιος Βίκτωρ, ιστορικός και πολιτικός (πεθαίνει περίπου το 390) Κώνστας, Ρωμαίος αυτοκράτορας (πεθαίνει το 350) Φλαβιανός Α', Πατριάρχης Αντιοχείας (πεθαίνει το 404) Τζιν Τζιανγουεντί, αυτοκράτορας της Δυναστείας των Τζιν (πεθαίνει το 372) Ορειβάσιος, Έλληνας ιατρός (πεθαίνει το 403) Τουομπά Σιυιτζιάν, πρίγκιπας των Τουομπά Ντάι (πεθαίνει το 376) Σέι Εν, πολιτικός της Δυναστείας των Τζιν (πεθαίνει το 385) 2 Ιανουαρίου - Άγιοι Νάρκισσος, Αργείος και Μαρκελλίνος, Ρωμαιοκαθολικοί μάρτυρες και άγιοι 29 Ιανουαρίου - Βαλέριος του Τρεβ, Ρωμαιοκαθολικός ιερέας και άγιος 6 Φεβρουαρίου - Δωροθέα η Αλεξανδρινή, Ρωμαιοκαθολική παρθένα, μάρτυρας και άγιος 9 Μαρτίου - Άγιοι Τεσσαράκοντα Μάρτυρες 10 Μαρτίου - Κυρίων και Κάνδιδος, Αρμενορθόδοξοι ιερείς και άγιοι 11 Ιουλίου - Ιανουάριος και Πελαγία, Ρωμαιοκαθολικοί ιερείς, μάρτυρες και άγιοι 29 Νοεμβρίου - Αγία Ιλλουμινάτη, Ρωμαιοκαθολική θρησκευτική αδλεφή και αγία 9 Δεκεμβρίου - Πρόκλος της Βερόνας, Ρωμαιοκαθολικός ιερέας και άγιος Λακτάντιος, Χριστιανός συγγραφέας (γεννιέται περίπου το 250) Σίμα Μπάο, πρίγκιπας της Δυναστείας των Τζιν (γεννιέται το 294) Τζανγκ Σι, Δούκας του Σαϊπίνγκ